**Molėtų rajono savivaldybės taryba**

**SPRENDIMAS**

**DĖL MOLĖTŲ MIESTO IR RAJONO SENIŪNIJŲ BENDROJO NAUDOJIMO TERITORIJŲ SANITARINIO TVARKYMO ir VIEŠOSIOS INFRASTRUKTŪROS OBJEKTŲ PRIEŽIŪROS PASLAUGŲ TEIKIMO vidaus sandorio pagrindu**

2019 m. sausio 24 d. Nr. B1-17

Molėtai

Vadovaudamasi Lietuvos Respublikos vietos savivaldos įstatymo 6 straipsnio 26, 36, 41 punktais, Lietuvos Respublikos viešųjų pirkimų įstatymo 10 straipsniu, atsižvelgdama į Lietuvos Aukščiausiojo Teismo 2018 m. balandžio 13 d. nutartį Nr. e3K-3-120-469/2018 bei uždarosios akcinės bendrovės „Molėtų švara“ 2019-01-15 prašymą Nr. S-015 „Dėl savarankiškųjų savivaldybės funkcijų (bendrojo naudojimo teritorijų sanitarinio tvarkymo ir viešosios infrastruktūros priežiūros paslaugų), kurios pagal veiklos pobūdį priskiriamos viešųjų paslaugų teikimui, vykdymo per savivaldybės kontroliuojamą juridinį asmenį“,

Molėtų rajono savivaldybės taryba n u s p r e n d ž i a:

 1. Pavesti uždarajai akcinei bendrovei „Molėtų švara“ nuo 2019 m. vasario 1 d. laikino vidaus sandorio pagrindu teikti Molėtų miesto ir rajono seniūnijų bendrojo naudojimo teritorijų sanitarinio tvarkymo, viešosios infrastruktūros objektų priežiūros paslaugas Molėtų mieste ir rajono seniūnijose, kol Europos Sąjungos Teisingumo Teismas priims prejudicinį sprendimą pagal Lietuvos Aukščiausiojo Teismo 2018 m. balandžio 13 d. nutartyje Nr. e3K-3-120-469/2018 suformuluotą kreipimąsi ir bus įvertintos galimos trumpalaikės ir ilgalaikės uždarosios akcinės bendrovės „Molėtų švara“ bendrojo naudojimo teritorijų sanitarinio tvarkymo, viešosios infrastruktūros objektų priežiūros paslaugų teikimo perspektyvos bei socialinės pasekmės, užtikrintas nepertraukiamas uždarosios akcinės bendrovės „Molėtų švara“ turimų sutartinių įsipareigojimų tretiesiems asmenims vykdymas, bet ne ilgiau kaip iki 2019 m. gruodžio 31 d.

 2. Pavesti Molėtų rajono savivaldybės administracijai pagal šio sprendimo 1 punkte numatytas sąlygas parengti ir sudaryti laikiną vidaus sandorį, pasirašyti paslaugų teikimo sutartį (sutarties projektas pridedamas) su uždarąja akcine bendrove „Molėtų švara“.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

 Savivaldybės mero pavaduotojas Mindaugas Kildišius